《道汾阳不及访逢原蒙寄诗次韵》
宋代·何梦桂

浮槎曾误客星占，屐齿空传遍好山。弱水方壶三万里，武夷玉女九重关。

蹇驴有径穿花外，短棹无人出苇间。不是钟山真勒驾，自惭松桂莫能攀。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。